CELEX: 62006CJ0155
Neîndeplinirea obligațiilor de către un stat membru
Directiva 96/29/Euratom
Protecția sănătății lucrătorilor și a populației împotriva pericolelor prezentate de radiațiile ionizante
Lipsa transpunerii complete în termenul prescris

Neîndeplinirea obligațiilor de către un stat membru — Neadoptarea tuturor actelor necesare pentru a se conforma articolului
54 din Directiva 96/29/Euratom a Consiliului din 13 mai 1996 de stabilire a normelor de securitate de bază privind protecția
sănătății lucrătorilor și a populației împotriva pericolelor prezentate de radiațiile ionizante (JO L 159, p. 1, Ediție specială,
05/vol. 3, p. 166) — Lipsa actelor care să permită luarea oricărei măsuri de intervenție necesară în toate cazurile de expunere
prelungită datorată efectelor pe termen lung ale unei urgențe radiologice sau ale unei practici ori activități profesionale
vechi sau încheiate
Dispozitivul
1)
Prin neadoptarea în termenul prevăzut a tuturor actelor cu putere de lege și actelor administrative necesare pentru a permite
luarea măsurilor de intervenție adecvate în toate cazurile de expunere prelungită la radiațiile ionizante datorată efectelor
pe termen lung ale unei urgențe radiologice sau ale unei practici ori activități profesionale vechi sau încheiate, Regatul
Unit al Marii Britanii și Irlandei de Nord nu și‑a îndeplinit obligațiile care îi revin în temeiul articolului 53 din Directiva
96/29/Euratom a Consiliului din 13 mai 1996 de stabilire a normelor de securitate de bază privind protecția sănătății lucrătorilor
și a populației împotriva pericolelor prezentate de radiațiile ionizante.
2)
Obligă Regatul Unit al Marii Britanii și Irlandei de Nord la plata cheltuielilor de judecată.